b'\n_START_ARTICLE_\nMathiesen (slekt)\n_START_PARAGRAPH_\nMathiesen er navnet til flere norske slekter. En av disse som opprinnelig stammer fra Danmark, er s\xc3\xa6rlig kjent for \xc3\xa5 eie store skogeiendommer i Eidsvolltraktene og andre steder p\xc3\xa5 \xc3\x98stlandet.\n_START_SECTION_\nOpprinnelse\n_START_PARAGRAPH_\nSlektens eldste kjente stamfar er kj\xc3\xb8pmann i K\xc3\xb8benhavn J\xc3\xb8rgen Mathiesen (d\xc3\xb8d 1656). Hans s\xc3\xb8nnes\xc3\xb8nn J\xc3\xb8rgen Mathiesen (1663\xe2\x80\x931742), innvandret til Norge, ble fogd i Helgeland og er stamfar for den norske grenen av slekten.\n_START_SECTION_\nEiendommer, virksomhet og ber\xc3\xb8mte medlemmer av slekten\n_START_PARAGRAPH_\nDenne slekten Mathiesen har spilt en viktig rolle innen industri (s\xc3\xa6rlig trelastindustri) og som gods- og skogeiere i Norge. Familiebedriften Mathiesen Eidsvold V\xc3\xa6rk var historisk en av de st\xc3\xb8rste bedriftene i norsk trelastindustri, og var en etterf\xc3\xb8lger etter firmaet Tostrup & Mathiesen som Mathiesenfamilien eide sammen med medlemmer av Tostrupfamilien p\xc3\xa5 1800-tallet._NEWLINE_Innvandreren J\xc3\xb8rgen Mathiesen (d\xc3\xb8d 1742) var farfar til kansellir\xc3\xa5d Henrik Mathiesen (1696\xe2\x80\x931763), som var far til kansellir\xc3\xa5d J\xc3\xb8rgen Mathiesen (1725\xe2\x80\x9364), som igjen var far til trelasthandler i Christiania Haagen Mathiesen (1759\xe2\x80\x931842). Gjennom sistnevntes ekteskap med Beate Monsen kom Linderud g\xc3\xa5rd i familiens eie. Mogens Mathiesen (1799\xe2\x80\x931875) overtok Linderud og etablerte firmaet Tostrup & Mathiesen sammen med Christopher Henrik Holfeldt Tostrup. Firmaet kj\xc3\xb8pte opp store eiendommer i omr\xc3\xa5dene rundt Hurdalssj\xc3\xb8en og i Eidsvoll og ble et av de st\xc3\xb8rste trelastfirmaene i Norge. I 1849 overlot Mogens Mathiesen sin andel i firmaet til s\xc3\xb8nnen Haaken Christian Mathiesen (1827\xe2\x80\x931913). I 1892 solgte Tostruparvingene sine eierandeler. Firmaet ble etter dette omdannet til Mathiesen Eidsvold V\xc3\xa6rk. _NEWLINE_Kammerherre Haaken Larpent Mathiesen (1858\xe2\x80\x931930) utvidet bedriftens skogindustri ved Andelva. Den eldste s\xc3\xb8nnen J\xc3\xb8rgen Arthur Mathiesen (1901\xe2\x80\x9393) var medeier i bedriften fra 1911, eneeier 1930\xe2\x80\x9346, og deretter medeier sammen med s\xc3\xb8nnen Haaken Severin Mathiesen (1926\xe2\x80\x9397) til 1963. Sammen med s\xc3\xb8sknene overtok han Linderud i 1940, etter at g\xc3\xa5rden hadde blitt eid av statsr\xc3\xa5d Christian Pierre Mathiesen (1870\xe2\x80\x931953) siden 1893. I 1954 ble Linderud overf\xc3\xb8rt til en stiftelse._NEWLINE_P\xc3\xa5 1990-tallet ble trevaredelen av Mathiesen Eidsvold V\xc3\xa6rk, dvs. de fleste av firmaets aktiviteter, overtatt av Moelven Industrier.\n_START_SECTION_\nSlektsv\xc3\xa5pen\n_START_PARAGRAPH_\nAllerede innvandreren J\xc3\xb8rgen Mathiesen (d\xc3\xb8d 1742) f\xc3\xb8rte slektsv\xc3\xa5penet. Det kan beskrives heraldisk (blasoneres) slik: I bl\xc3\xa5tt skjold en gull  stjerne foran en opprett s\xc3\xb8lv halvm\xc3\xa5ne. Som hjelmtegn er en seksoddet gull stjerne over en liggende s\xc3\xb8lv m\xc3\xa5ne._NEWLINE_I slekten er ogs\xc3\xa5 f\xc3\xb8rt stjernen med \xc3\xa5tte odder samt med en opprett m\xc3\xa5ne ogs\xc3\xa5 p\xc3\xa5 hjelmen.'